 Diuterọnọmi 29  Ihe ndị a bụ okwu ọgbụgba ndụ nke Jehova nyere Mozis iwu ka ya na ndị Izrel gbaa nala Moab ma e wezụga ọgbụgba ndụ ahụ ya na ha gbara na Horeb.Mozis wee kpọkọta Izrel dum, sị ha: Ọ bụ unu hụrụ ihe niile Jehova mere Fero na ndị niile na-ejere ya ozi na ala ya dum nihu unu, nala Ijipt,oké ihe nnwapụta ndị anya gị hụrụ, bụ oké ihe ịrịba ama na ọrụ ebube ndị ahụ.Ma ruo taa, Jehova enyeghị unu obi unu ga-eji mara ihe na anya unu ga-eji hụ ụzọ na ntị unu ga-eji nụ ihe.Nime afọ iri anọ m nọ na-edu unu nala ịkpa, uwe unu yi nahụ akaghị nká, akpụkpọ ụkwụ unu yi nụkwụ akaghịkwa nká.Unu erighị achịcha, unu aṅụghịkwa mmanya na ihe ọṅụṅụ na-egbu egbu, ka unu wee mara na mụ onwe m bụ Jehova bụ Chineke unu.Nikpeazụ, unu rutere ebe a, Saịhọn eze Heshbọn na Ọg eze Beshan pụtakwara ibuso anyị agha, ma anyị meriri ha.E mesịa, anyị weere ala ha nye ụmụ Ruben na ụmụ Gad nakwa ọkara ebo ụmụ Manase ka ọ bụrụ ihe nketa ha.Ya mere, debenụ okwu ọgbụgba ndụ a ma mee ha, ka unu wee mee ka ihe niile unu ga-eme gaa nke ọma.Unu niile guzo nihu Jehova bụ Chineke unu taa, ya bụ, ndị isi nke ebo unu niile, ndị okenye unu na ndị isi unu, nwoke ọ bụla nIzrel,ụmụntakịrị unu, ndị nwunye unu, ndị mbịarambịa bụ ndị nọ nebe ị mara ụlọikwuu, malite nonye na-akpatara gị nkụ ruo nonye na-esetara gị mmiri,ka gị na Jehova bụ Chineke gị wee gbaa ndụ site nịṅụ iyi, bụ ndụ gị na Jehova bụ Chineke gị na-agba taa;ka o wee mee ka unu bụrụ ndị ya taa, ka o wee bụrụ Chineke gị, dị nnọọ ka o kwere gị ná nkwa, dịkwa nnọọ ka ọ ṅụụrụ nna nna gị hà bụ Ebreham, Aịzik na Jekọb iyi.Ọ bụghị naanị mụ na unu na-agba ndụ a ma na-aṅụ iyi a,kama ọ bụ anyị na onye anyị na ya guzo nebe a taa nihu Jehova bụ Chineke anyị nakwa ndị na-esoghị anyị nọrọ nebe a taa;nihi na unu onwe unu maara nke ọma otú anyị si bie nala Ijipt nakwa otú anyị si gafere netiti mba ndị unu si na ha gafere.Unu nọkwa na-ahụ ihe arụ ha na arụsị ha ndị na-asọ oyi ka nsị, bụ osisi na nkume, ọlaọcha na ọlaedo, ndị ha nwere;ka e wee ghara inwe taa netiti unu nwoke ma ọ bụ nwaanyị ma ọ bụ ezinụlọ ma ọ bụ ebo nke obi ya na-esi nebe Jehova bụ Chineke anyị nọ pụọ ịga fee chi dị iche iche nke mba ndị ahụ ofufe; ka e wee ghara inwe mgbọrọgwụ nke na-amịpụta mkpụrụ osisi na-egbu mmadụ nakwa ahịhịa ilu netiti unu.Ọ ga-erukwa na mgbe mmadụ nụrụ okwu nke iyi a a ṅụrụ, o wee gọzie onwe ya nobi ya, sị, M ga-enwe udo, ọ bụ ezie na m ga na-eje ije dị ka isi ike nke dị nobi m si dị, buru nobi ikpochapụ ma onye na-aṅụju mmiri afọ ma onye akpịrị na-akpọ nkụ,Jehova agaghị achọ ịgbaghara ya, kama iwe na ekworo Jehova ga-adị ọkụ megide onye ahụ, ọbụbụ ọnụ dum e dere nakwụkwọ a ga-adakwasị ya, Jehova ga-ehichapụkwa aha ya nokpuru eluigwe.Jehova ga-ekewapụkwa ya nebo niile nke Izrel ka ọdachi dakwasị ya dị ka ọbụbụ ọnụ dum nke ọgbụgba ndụ ahụ e dere nakwụkwọ iwu a si dị.Ọgbọ nke dị nihu, bụ ụmụ unu ndị ga-anọchi unu, na onye mba ọzọ nke ga-esi nala dị anya bịa, ga-asị, mgbe ha hụrụ ihe otiti nke ala ahụ na nrịanrịa ya ndị Jehova ji sogbuo ya,bụ sọlfọ na nnu na ọkụ, nke mere na a gaghị akụ ihe nala ya dum, ihe agaghịkwa epulite na ya, ahịhịa ndụ agaghịkwa epu na ya, dị ka mgbe a kwaturu Sọdọm na Gọmọra, Adma na Zeboyim, bụ ndị Jehova ji iwe na ọnụma kwatuo;ee, mba niile ga-asị, Gịnị mere Jehova ji mee ala a ihe dị otú a? Gịnị kpatara oké iwe nke a dị oké ọkụ?Ha ga-asịkwa, Ọ bụ nihi na ha hapụrụ ọgbụgba ndụ Jehova bụ Chineke nke ndị nna nna ha, bụ nke ya na ha gbara mgbe ọ kpọpụtara ha nala Ijipt.Ha wee gaa fee chi ọzọ ma kpọọrọ ha isiala, bụ chi ndị ha na-amaghị, ndị ọ na-enyeghịkwa ha.Jehova wee weso ala ahụ iwe dị ọkụ site nime ka nkọcha dum e dere nakwụkwọ a dakwasị ya.Nihi ya, Jehova ji iwe na ọnụma na oké iwe fopụ ha nala ha, wee tụga ha nala ọzọ dị ka ọ dị taa.Ihe e zoro ezo dịịrị Jehova bụ Chineke anyị, ma ihe e kpughere ekpughe dịịrị anyị, dịkwara ụmụ anyị ruo mgbe a na-akaghị aka, ka anyị wee mee ihe niile e kwuru niwu a. 